കള്ളപ്പേരില് വള വില്ക്കാനെത്തി പതിമൂന്ന് വയസ്സുകാരിയെ പീഡിപ്പിക്കാന് ശ്രമിച്ചു ഇന്ഡോര് സ്വദേശി തസ്ലീം അലിയെ ആള്ക്കൂട്ടം വളഞ്ഞിട്ട് തല്ലി പൊലീസില് ഏല്പ്പിച്ചു ഇന്ഡോര്: കള്ളപ്പേരില് വള വില്ക്കാനെത്തി പതിമൂന്ന് വയസ്സുകാരിയെ പീഡിപ്പിക്കാന് ശ്രമിച്ച യുവാവിനെ ആള്ക്കൂട്ടം വളഞ്ഞിട്ട് തല്ലി പൊലീസില് ഏല്പ്പിച്ചു. ഇന്ഡോര് സ്വദേശി തസ്ലീം അലിക്കാണ് മര്ദ്ദനമേറ്റത്. ചൊവ്വാഴ്ച രാത്രിയോടെ ഇയാളെ പൊലീസ് അറസ്റ്റ് ചെയ്തു. തസ്ലീം അലിയെ ജനക്കൂട്ടം മര്ദ്ദിക്കുന്നതിന്റെ വീഡിയോ സാമൂഹിക മാധ്യമങ്ങളില് പ്രചരിച്ചിരുന്നു. ഇയാള്ക്കെതിരെ പോക്സോ വകുപ്പ് പ്രകാരം കേസെടുത്തു. കള്ളപ്പേരില് വ്യാജരേഖകള് ചമച്ചാണ് ഇയാള് വള വില്ക്കാനെത്തിയത്. ആറാം ക്ലാസ് വിദ്യാര്ത്ഥിനിയോടാണ് ഇയാള് അപമര്യാദയായി പെരുമാറിയത്. തസ്ലീം അലിക്കെതിരെ എഫ് ഐ ആര് രജിസ്റ്റര് ചെയ്തു. സംഭവ ദിവസം പകല് രണ്ട് മണിക്ക് അമ്മയോടൊപ്പമായിരുന്നു താനെന്നും ഈ സമയത്ത് വള വില്ക്കാനെത്തിയ പ്രതി പീഡിപ്പിക്കാന് ശ്രമിക്കുകയായിരുന്നുവെന്നും പെണ്കുട്ടി മൊഴി നല്കി. പ്രതിയെ ഇന്ന് കോടതിയില് ഹാജരാക്കും.